CELEX: C2006/249/07
Language: fi
Date: 2006-10-14 00:00:00
Title: Asia C-329/06: Ennakkoratkaisupyyntö, jonka Verwaltungsgericht Sigmaringen (Saksa) on esittänyt 28.7.2006 — Arthur Wiedemann v. Land Baden-Württemberg

14.10.2006   
            
            
               FI
            
            
               Euroopan unionin virallinen lehti
            
            
               C 249/3
            
         Ennakkoratkaisupyyntö, jonka Verwaltungsgericht Sigmaringen (Saksa) on esittänyt 28.7.2006 — Arthur Wiedemann v. Land Baden-Württemberg
   (Asia C-329/06)
   (2006/C 249/07)
   Oikeudenkäyntikieli: saksa
   Ennakkoratkaisua pyytänyt tuomioistuin
   Verwaltungsgericht Sigmaringen
   Pääasian asianosaiset
   
      Kantaja: Arthur Wiedemann
   
      Vastaaja: Land Baden-Württemberg
   Ennakkoratkaisukysymykset
   
               1.
            
            
               Onko direktiivin 91/439/ETY (1) 1 artiklan 2 kohtaa ja 8 artiklan 2 ja 4 kohtaa tulkittava niin, että se, että asuinvaltion hallintoviranomainen on ajokyvyn puuttumisen vuoksi ottanut ajo-oikeuden pois, ei estä toista jäsenvaltiota antamasta ajo-oikeutta ja että myös asuinvaltion on tällöin lähtökohtaisesti tunnustettava tällainen ajo-oikeus?
            
         
               2.
            
            
               Onko direktiivin 91/439/ETY 1 artiklan 2 kohtaa, 7 artiklan 1a kohtaa, luettuna yhdessä liitteen III kanssa, ja 8 artiklan 2 ja 4 kohtaa tulkittava niin, että asuinvaltio ei ole velvollinen tunnustamaan ajo-oikeutta, jonka haltija on hankkinut sen jälkeen, kun ajo-oikeus on otettu pois asuinvaltiossa, pettämällä tarkoituksellisesti myöntäjävaltion toimivaltaisia viranomaisia ja todistamatta ajokyvyn palautumista ennalleen tai salaisessa yhteisymmärryksessä myöntäjävaltion virkailijoiden kanssa?
            
         
               3.
            
            
               Onko direktiivin 91/439/ETY 1 artiklan 2 kohtaa ja 8 artiklan 2 ja 4 kohtaa tulkittava niin, että kun asuinvaltion hallintoviranomainen on ottanut pois henkilön ajo-oikeuden, asuinvaltio voi määräajaksi peruuttaa toisen jäsenvaltion antaman ajo-oikeuden tunnustamisen tai kieltää sen käyttämisen, kunnes myöntäjävaltio on tutkinut, ottaako se pois väärin perustein hankitun ajo-oikeuden?
            
         
      (1)  EYVL L 237, s. 1.